Ritva Koistinen-Armfelt

Ritva Koistinen-Armfelt (s. 1956 Eno) on suomalainen kantelemuusikko. Hänet kutsuttiin vuonna 1987 perustamaan Sibelius-Akatemian solistista kanteleensoiton opetusohjelmaa. Hän on vuodesta 1995 lähtien, jolloin kantelemusiikin lehtoraatti perustettiin, toiminut Sibelius-Akatemian kantelemusiikin lehtorina ja siirtyi eläkkeelle vuonna 2021. Vuonna 2016 hän väitteli tohtoriksi Sibelius-Akatemiasta. Ritva Koistinen-Armfeltin isä on kanteleenrakentaja Otto Koistinen. Koistinen Kanteleen perustaja ja toimitusjohtaja Hannu Koistinen on Ritva Koistinen-Armfeltin veli. Koistinen- Armfeltille myönnettiin ylimääräinen taiteilijaeläke vuoden 2022 alusta alkaen. == Projekteja == 1970-luvun lopulta 1990-luvulle Ritva Koistinen teki yhteisiä kansanlaulukonsertteja Raita Karpon kanssa. Yhdessä tehty musiikki on päätynyt myös äänilevyille. Ritva Koistinen-Armfelt on tehnyt yhteistyötä Kronos-kvartetin kanssa ja esiintynyt heidän järjestämässään konserttisarjassa New Yorkin Carnegie Hall -salissa vuonna 2010. Yhteistyö Kronos-kvartetin kanssa jatkui vuosina 2013–2016 muun muassa San Franciscossa pidetyn konsertin muodossa. Nykysäveltäjistä esimerkiksi Karin Rehnqvist on tehnyt yhteistyötä Ritva Koistinen-Armfeltin kanssa. He tapasivat vuonna 1994 Kööpenhaminassa Pohjoismaisilla musiikkipäivillä. 2002 Viitasaaren Musiikin Aika -festivaalilla Ritva Koistinen kantaesitti Karin Rehnqvistin teoksen Interludes. Koistinen esitti teoksen myös Torontossa tammikuussa 2007. Tästä yhteistyöstä on poikinut muun muassa sävellys All those strings! kanteleelle ja jousikvaretille, joka kantaesitettiin Tukholman konserttitalossa 9. toukokuuta 2014. Ritva Koistinen on kantaesittänyt myös muun muassa Pekka Jalkasen ja Carl Armfeltin teoksia. == Väitöstyö == Ritva Koistinen-Armfeltin väitöstyö käsittelee kosketusta kanteleensoiton keskeisenä ilmiönä ja kehollisuutta kosketuksen taitoon liittyvänä tekijänä. Kirjan lisäksi väitöstyöhön sisältyy verkkosivusto Moniaistinen liikkeellisyys kanteleen soittotekniikoissa. Väitöstyöhön sisältyi myös Sibelius-Akatemian DocMus- sarjassa 25. syyskuuta 2008 pidetty konsertti, jossa Ritva Koistinen esitti Arvo Pärtin, Lauri Jõelehden, Miklos Marosin, Pekka Jalkasen ja Timo Ruottisen musiikkiaSibelius-akatemian DocMus-konserttisarja, konsertti 25.9.2008 klo 19, Pitskun kulttuurikirkko. == Oppilaita == Sibelius-Akatemiassa Ritva Koistinen- Armfeltin oppilaina kanteleensoitossa ovat olleet ainakin Eva Alkula , Elisa Kerola, Kristi Mühling, Juulia Pölönen ja Jenny Vartiainen. == Levytyksiä == Ritva Koistinen on tehnyt kolme soololevyä. * New Finnish Kantele; Ritva Koistinen; Fazer Music; 1993Lumme-kirjastot *Tradition of Kantele, Finlandia Records 3984-22113-2, 1998 * From the eastern lands; Ritva Koistinen; Finlandia Records 3984 23074, 1998Äänitearkisto * Hiljaisin hetkin; Ritva Koistinen; Rainmaker Music; 2007Sacrum.fi * Herra mulle suoja oot, Sanansaattajat sansac 902ÄÄnitearkisto Näiden lisäksi Ritva Koistinen on soittanut konserttikanteletta muun muassa seuraavilla levyillä. * Sydämeeni joulun teen, Vesa-Matti Loiri; Warner Music Finland; 1998 * Mieleni minun tekevi : Karjalaisia kansanlauluja kanteleen säestyksellä; Sovittanut Paul Salminen, Ritva Koistinen; Vorna; 1985 * Kurkijoen lauluja; Marja Mattlar (laulu) Raimo Roiha (piano), Ritva Koistinen (kantele); Kurkijoki-seura; 1978 * Sonata for kantele : New compositions; Martti Pokela (säveltäjä); Finlandia Records; 1995 * Savilintu; Raita Karpo; Ristin Voitto; 1991 * Meet the composer; Pehr Henrik Nordgren (säveltäjä); Finlandia Records; 1999 * Joulu; Raita Karpo; Finngospel; 1988 * Sound of Koli : Finnish kantele music landscapes; - ; Koistinen Kantele; 2011 * Täällä Pohjantähden alla : Finnish folksongs; Raita Karpo; Polarvox; 1981 * Laps' olen Karjalan; Raita Karpo, Viipurilaisen osakunnan laulajat; PSO; 1977 * Kantelesatoa: Contemporary kantele; - ; IMU - Inkoon Musiikki; 2007 * Finlandia. 2 : Finnish music; - ; Fazer Music; 1987 * Finlandia. 10 : A festival of Finnish kantele music; - ; Finlandia Records; 2002 * Kansanmusiikkia ennen ja nyt; - ; Warner Music Finland; 1999 * The tradition of Kantele. Vol. 3 : The new era; - ; Warner Music Finland; 1998 * Estonian experience; - ; Finlandia Records, 1995 * Kauneimmat suomalaiset kansanlaulut; - ; Valitut Palat; 1983 == Lähteet == Luokka:Suomalaiset kanteleensoittajat Luokka:Vuonna 1956 syntyneet Luokka:Elävät henkilöt